
REKOMENDACIJA DĖL VAISTINIO PREPARATO LIETUVOS RESPUBLIKOS SVEIKATOS APSAUGOS MINISTERIJOS VAISTINIŲ PREPARATŲ IR MEDICINOS PAGALBOS PRIEMONIŲ KOMPENSAVIMO KOMISIJAI

Jardiance 10 mg plėvele dengtos tabletės
Jardiance 25 mg plėvele dengtos tabletės

Empagliflozinas

STV-292

1. BENDROJI DALIS
2. 
	[bookmark: _Hlk187088187]1.1
	Pareiškėjas/ pareiškėjo atstovas
	Rolandas Urniežius, Boehringer Ingelheim RCV GmbH & Co KG Lietuvos filialas

	1.2
	Vaistinio preparato registracijos data 

	2014 m. gegužės 22 d., centrinė registracija 015 m. birželio 19 d.

	1.3
	Vaistinio preparato registracijos teisinis pagrindas
(Direktyvos 2001/83/EB str.)
	☒8.3 str. (pilna byla, pagrįsta savais tyrimais)
☐10 a str. (pripažintas medicininis vartojimas)
☐10.1 str. (generinis)
☐10.3 str. (hibridinis)
☐10.4 str. (panašus biologinis)

	1.4
	Ar vaistinis preparatas įrašytas į Bendrijos retųjų vaistinių preparatų registrą?
	☐ Taip        ☒ Ne
Data: Click here to enter a date.
Nr.

	1.5
	Ar atliktas bendras klinikinis vertinimas
(Europos Parlamento ir Tarybos reglamentas (ES) 2021/2282)
	☐ Taip        ☒ Ne
Data: Click here to enter a date. 

	1.6
	Teikiama kompensuoti terapinė indikacija 

Kodas pagal TLK-10 AM
	Skirtas suaugusiesiems, sergantiems lėtine inkstų liga, gydyti.

N18


	1.7
	Teikiamos skyrimo sąlygos 
	Skiriamas standartinio gydymo papildymui pacientams, vartojantiems didžiausias patvirtintas toleruojamas AKF inhibitorių arba angiotenzino receptorių blokatorių dozes (nebent jie kontraindikuotini), kurių apskaičiuotas GFG prieš pradedant gydymą empagliflozinu yra 25–90 ml/min/1,73 m2.


	1.8
	Ekonominė analizė
	☐ Kaštų naudingumo analizė
☐ Kaštų mažinimo analizė
☒ Neteikiama



___________________


3. KLINIKINIO VERTINIMO APIBENDRINIMAS

Lėtinė inkstų liga (LIL) - inkstų funkcijos sutrikimas ar struktūros pakitimai, trunkantys ilgiau kaip 3 mėnesius ir turintys įtakos sveikatos būklei. Lietuvoje, dažniausias LIL rizikos veiksnys pirminėje sveikatos priežiūros grandyje buvo arterinė hipertenzija, antroje vietoje - pirminės inkstų ligos, trečioje - cukrinis diabetas, ketvirtoje - komplikuota išeminė liga. Lėtinis inkstų nepakankamumas, kai aGFG <60 ml/min/1,73 m² rastas beveik pusei sergančių arterine hipertenzija ir komplikuota išemine liga, 39,53 proc. – cukriniu diabetu ir ketvirtadaliui - pirminėmis inkstų ligomis. LIL – progresuojanti liga, pasireiškianti daugybinėmis komplikacijomis ir gretutiniais susirgimais, galinčiais progresuoti į galutinį inkstų nepakankamumą. LIL progresuojant, didėja miokardo infarkto, insulto, širdies nepakankamumo ir mirties rizika. Dažnos LIL komplikacijos – infekcijos, kaulų mineralinio tankio mažėjimas, anemija, hiperkalemija, metabolinė acidozė. Ligai progresuojant reikšmingai didėja mirštamumo rizika – mirties rizikos santykis (RS) didėja nuo 1,23 esant stadijai 3a iki 2,96 esant stadijoms 4/5. Pacientų, pradėtų gydyti hemodialize 1998.01.01–2005.12.31 dėl galutinio inkstų nepakankamumo Lietuvoje, vienerių metų išgyvenimas buvo 79,6 proc., dvejų – 68,8 proc., penkerių – 49,4 proc., septynerių – 37,9 proc., gyvenimo trukmės mediana – 58,9 mėn. Remiantis Higienos instituto duomenimis 2021 - 2025 m. sergamumas lėtine inkstų liga (LIL) didėjo nuo 19 945 iki 27 805 pacientų (vidutiniškai 8,78 proc. kasmet), ligotumas – nuo 40 038 iki 66 198 pacientų (vidutiniškai 13,45 proc. kasmet), mirštamumas 2020 – 2024 m. – mažėjo nuo 87 iki 63 pacientų (vidutiniškai -0,23 proc. kasmet). Lietuvoje LIL diagnostikai ir gydymui vadovaujamasi KDIGO gairėmis ir įvairiais jų atnaujinimais. Pagal KDIGO 2024 m. gaires SGLT2 inhibitorių grupės vaistai rekomenduojami kaip pirmo pasirinkimo gydymas, neišskiriant atskirų veikliųjų medžiagų. KIDGO 2024 metų gairėse rekomenduojama skirti SGLT2 inhibitorių pacientams, sergantiems LIL ir 2 tipo cukriniu diabetu su aGFG ≥ 20 ml/min/1,73 m2, sergantiems LIL ir širdies nepakankamumu su aGFG ≥ 20 ml/min/1,73 m2 ir  šAKS >20 mg/mmol, ir sergantiems LIL su aGFG 20 – 45 ml/min/1,73 m2 ir  šAKS >20 mg/mmol. Pagrindinis LIL gydymo tikslas – sulėtinti ar sustabdyti ligos progresavimą į galutinį inkstų nepakankamumą, sumažinti mirštamumo riziką ir sveikatos priežiūros išlaidas, susijusias su inkstų funkcijos blogėjimu. Empagliflozinas yra grįžtamas, labai stiprus ir selektyvus konkurencinis natrio–gliukozės antrojo vienakrypčio nešiklio 2 (SGLT2) inhibitorius. Empagliflozinas mažina natrio jonų reabsorbciją ir padidina natrio jonų pateikimą į distalinius kanalėlius. Tai gali įtakoti kelias fiziologines funkcijas, įskaitant, bet neapsiribojant, tubuloglomerulinio grįžtamojo ryšio stiprinimą ir intraglomerulinio spaudimo mažinimą, širdies prieškrūvio bei pokrūvio mažinimą, simpatinės nervų sistemos aktyvumo sumažėjimą ir kairiojo skilvelio sienelės įtampos mažinimą, kurį rodo sumažėjusios NT proBNP tyrimo vertės ir kuris gali turėti teigiamą poveikį širdies remodeliavimui, prisipildymo slėgiui bei diastolinei funkcijai ir inkstų struktūros bei funkcijos išsaugojimui.
Pažymėta, kad šiuo metu empagliflozino skyrimo sąlygos yra siauresnės nei dapagliflozino, todėl siūloma jas išplėsti, nustatant vienodas indikacijas – skirti vaistą pacientams, kurių glomerulų filtracijos greitis yra 20–90 ml/min/1,73 m², nepriklausomai nuo kitų papildomų kriterijų. Pagal KDIGO 2024 m. gaires SGLT2 inhibitorių grupės vaistai rekomenduojami kaip pirmo pasirinkimo gydymas, neišskiriant atskirų veikliųjų medžiagų. Lietuvos nefrologijos, dializės ir transplantacijos asociacija palaiko skyrimo ir kompensavimo sąlygų suvienodinimą. Komisijos 2026 m. balandžio 16 d. posėdžio protokole Nr. LKV-7/26, nurodoma, kad „Sutinkama, jog tarp šių vaistų (empagliflozino ir dapagliflozino) realaus klinikinio skirtumo nėra“.
Tiesioginis palyginimas
Empagliflozino veiksmingumas grindžiamas EMPA-KIDNEY - atsitiktinių imčių, dvigubai koduotu, placebu kontroliuojamu tyrimu. Tyrimo populiacija - lėtine inkstų liga sergantys pacientai, kurių aGFG nuo ≥ 20 ml/min./1,73 m2 iki < 45 ml/min./1,73 m2 arba aGFG nuo ≥ 45 ml/min./1,73 m2 iki < 90 ml/min./1,73 m2, kai albumino ir kreatinino santykis šlapime (A/K-Š) buvo ≥ 200 mg/g, kuriems skiriamas standartinis lėtinės inkstų ligos gydymas. Įvertinus įtraukimo ir atmetimo kriterijus EMPA-KIDNEY tyrime, pacientų populiacija atitinka egzistuojančią Lietuvos pacientų populiaciją. Siūloma kompensuoti indikacija (N18) apima visus pacientus sergančius lėtine inkstų liga, nepriklausomai nuo GFG, tačiau EMPA-KIDNEY tyrimo populiacija yra apribota pagal GFG ir albuminuriją. 
Tiesioginio palyginimo duomenys netinka palyginamajam veiksmingumui įvertinti dėl netinkamo palyginamojo gydymo – placebo. Tačiau tieiosginio palyginimo klininiai duomenys naudojami netiesioginiame palyginime. 
Palyginamasis saugumas
Pateiktame tyrime empagliflozino saugumo profilis atitiko žinomą saugumo profilį, atsižvelgiant į lėtinės inkstų ligos sunkumą ir ligos eigą. Empagliflozino naudos/rizikos santykis yra patenkinamas LIL sergantiems suaugusiems pacientams, kurių aGFG yra ≥20 ml/min/1,73 m2 prieš pradedant gydymą. Išsamesnė informacija apie saugumo duomenis yra pateikta preparato charakteristikos santraukoje EVA puslapyje (https://ec.europa.eu/health/documents/community-register/2025/20250210165025/anx_165025_lt.pdf ). 
Netiesioginis palyginimas
Palyginamasis veiksmingumas grindžiamas netiesioginiu palyginimu. Netiesioginiame palyginime pateiktas palyginamasis gydymas dapagliflozinu atitinka įprastą klinikinę praktiką.
Pareiškėjas pateikė tinklo metaanalizė (TMA), kurioje netiesiogiai lyginamas empagliflozinas ir dapagliflozinas (Cao et al 2025). Buvo atlikta sisteminė literatūros apžvalga, kurioje buvo vertinami atsitiktinių imčių, dvigubai akli, placebo kontroliuojami klinikiniai tyrimai. Pagrindiniai vertinti rodikliai - aGFG pokytis, sudėtinės inkstų baigtys (≥40 proc. aGFG sumažėjimas, galutinės stadijos inkstų liga, dializė, transplantacija arba mirtis dėl inkstų ligos), nepageidaujami reiškiniai (hipoglikemija, ketoacidozė, šlapimo takų ir lytinių organų infekcijos, ūminis inkstų pažeidimas ir kt.). Rezultatai statistiškai sujungti naudojant metaanalizės metodus, įvertintas tyrimų šališkumas, rezultatų patikimumas ir skirtumai tarp pacientų grupių pagal aGFG (<30, 30–59 ir 60–90 ml/min/1,73 m²). Netiesioginio palyginimo analizės populiacija atitinka siūlomą kompensuoti indikaciją bei Lietuvos pacientų sergančių lėtine inkstų liga populiaciją.  TMA buvo naudojama šansų santykio metodika, kuria buvo vertinami visi SGLT-2 inhibitoriai lyginant su placebo, tačiau atsižvelgiant į įprastą klinikinę praktiką Lietuvoje, didesnis dėmesys vertinant buvo skiriamas dapagliflozino ir emagliflozino rezultatams. Remiantis EMA/CHMP/500825/2016, vertinamųjų baigčių pasirinkimas atitiko rekomendacijas ir laikomos tinkamomis daugumoje apžvelgtų tyrimų, todėl vertinamosios baigtys laikomos tinkamomis. Remiantis netiesioginio palyginimo analize nustatyta kad SGLT2 inbhibitorių grupei priklausantys vaistai yra panašaus poveikio. SGLT2 inhibitoriai, įskaitant empaglifloziną ir dapaglifloziną, reikšmingai sulėtino aGFG mažėjimą, sumažino inkstų ligos progresavimo riziką, mirties nuo inkstų ligos, ar reikšmingo inkstų funkcijos blogėjimo riziką 34 proc. Išskiriant empaglifloziną ir dapaglifloziną įrodyta, kad šie du vaistai turi panašų poveikį inkstų funkcijai ir teigiamas poveikis buvo pastebėtas nepriklausomai nuo aGFG, šAKS.
Apibendrinant, SGLT2 inhibitoriai reikšmingai sumažina lėtinės inkstų ligos progresavimo ir su ja susijusių komplikacijų riziką. Empagliflozinas lyginant su dapagliflozinu pasižymi panašiu veiksmingumu ir saugumu. Remiantis klinikinių tyrimų duomenimis daroma išvada, kad empagliflozino nauda yra iš esmės nesiskirianti lyginant su įprasta klinikine praktika. 

4. IŠVADOS 

	[bookmark: _Hlk185430554]Palyginamasis veiksmingumas

	☐ 29.1.1 yra didesnis, lyginant su įprasta klinikine praktika

☒ 29.1.2 iš esmės nesiskiria, lyginant su įprasta klinikine praktika
	☐ 29.1.3 yra neįrodytas kaip didesnis  ar iš esmės nesiskiriantis, lyginant su įprasta klinikine praktika  

☐ 29.1.4 yra mažesnis, lyginant su įprasta klinikine praktika

☐ 29.1.5 pateikti duomenys apie palyginamąjį veiksmingumą yra netinkami vertinti


	Kaštų naudingumas

	☐ 29.2.1 atitinka referencinę naudingumo vertę taikant arba netaikant PGS


	☐ 29.2.3 neatitinka referencinės naudingumo vertės taikant arba netaikant PGS


☐ 29.2.5 pateikti duomenys apie kaštų naudingumą yra netinkami vertinti


	☒ Vykdant Aprašo 173.3 punktą vaistinio (-ų) preparato (-ų) ekonominis vertinimas neatliekamas, išvados dėl kaštų naudingumo neteikiamos




5. REKOMENDACIJA

Vadovaujantis Vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo, patvirtinto Lietuvos Respublikos sveikatos apsaugos ministro 2002 m. balandžio 5 d. įsakymu Nr. V-159 „Dėl vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo patvirtinimo“, punktu 301.1. rekomenduojama kompensuoti vaistinį preparatą pagal paraiškoje nurodytą indikaciją (arba jos dalį) su arba be skyrimo sąlygų, taikant ar netaikant PGS, kai vertinimo išvados atitinka aprašo 29.1.2 ir 29.2.2 papunkčiuose numatytas sąlygas.

4.3 Siūloma (-os) kompensuoti terapinės indikacijos ir skyrimo sąlygos 

Terapinės indikacijos
Skirtas suaugusiesiems, sergantiems lėtine inkstų liga, gydyti.

Skyrimo sąlygos
Skiriamas standartinio gydymo papildymui pacientams, vartojantiems didžiausias patvirtintas toleruojamas AKF inhibitorių arba angiotenzino receptorių blokatorių dozes (nebent jie kontraindikuotini), kurių apskaičiuotas GFG prieš pradedant gydymą empagliflozinu yra 25–90 ml/min/1,73 m2.
____________________________


